**MAGYAR KÉPZŐMŰVÉSZETI EGYETEM**

**Tanulmányi tájékoztató**

**2021/2022**

**2021. szeptember 17.**

**KÖSZÖNTŐ**

Kedves Egyetemi Polgár, Kedves Első Évfolyamos Hallgató!

Az Egyetem küldetésnyilatkozata szerint az Egyetem feladata, hogy a képzőművészetet választó hallgatóknak biztosítsa a szükséges, magas szintű ismeretek elsajátítását, egyéniségük szabad kifejlődését, a felelős értelmiségivé válás lehetőségét, melyhez hozzájárul ez a Tanulmányi Tájékoztató is.

A tájékoztató az Egyetemen folyó képzésekről, azok tartalmáról próbál képet nyújtani, tanulmányi követelményekről, támogatásokról, szolgáltatásokról informál, továbbá a különböző szervezeti egységek, és azok elérhetőségét mutatja be Önöknek.

Remélem a tájékoztató hasznos segítséget nyújt ahhoz, hogy tanulmányaikat sikeresen teljesíthessék, melyhez sok sikert kívánok!

Budapest, 2021. szeptember 17.

 Dr. Orosz Csaba DLA

 mb. oktatási rektorhelyettes **A Magyar Képzőművészeti Egyetem Küldetésnyilatkozata**

<http://www.mke.hu/sites/default/files/attachment/mke_kuldetesnyilatkozat20200331.pdf>

„A Magyar Képzőművészeti Egyetem (MKE) küldetése, hogy a képzőművészetet önálló hivatásként választó hallgatóknak biztosítsa a szükséges, magas szintű ismeretek elsajátítását, egyéniségük szabad kifejlődését, a felelős értelmiségivé válás lehetőségét. Az ezt szolgáló oktató, kutató és alkotómunka illeszkedik a magyar és az európai kultúra hagyományaihoz és értelmezi a művészi jelenségeket.

Az egyetem az Európai Egyetemek Magna Chartájának és a Nemzeti Felsőoktatási Törvénynek megfelelő autonóm intézmény.

Az MKE első jogelődje az 1871-ben alapított Országos Magyar Királyi Mintarajztanoda és Rajztanárképezde. Alapító és meghatározó mesterei voltak többek között: Keleti Gusztáv, Székely Bertalan, Izsó Miklós, Stróbl Alajos, Benczúr Gyula, Lotz Károly, Szinyei Merse Pál, Ferenczy Károly, Lyka Károly, Vaszary János, Csók István, Rudnay Gyula, Szőnyi István, Barcsay Jenő, Bernáth Aurél, Somogyi József.

A magyar felsőoktatásban egyedülállóan az MKE a képzőművészet teljes spektrumában folytat alkotóművész, valamint képzőművész tanárképzést. Ez a széles spektrum, nemcsak a képzőművészet ágai felől jellemzi az egyetemet, hanem a képzési szinteken is: a legszélesebb korosztálynak, a legtöbb képzési szinten folyik az oktatás, az MKE fenntartásában működő szakgimnáziumtól a Doktori Iskoláig tanulhatnak a legtehetségesebbek.

A programorientált képzési modell mellett az egyetem megtartja a hagyományos mester-tanítvány kapcsolaton alapuló képzési formát. Az MKE, az egyetemi alapképzés fejlesztése mellett, küldetésének tekinti a tehetségkutató, előkészítő, posztszekunder programok, valamint a képzőművészeti elitképzés jellegéből adódó posztgraduális programok, mint doktoriskola, szakirányú továbbképzés, tanártovábbképzés, tehetséggondozó és egyéb programok folyamatos fejlesztését. Az intézmény küldetésének sarkalatos pontja a folyamatos, mindenre kiterjedő minőségbiztosítás. Az MKE, hagyományainak megfelelően, küldetésének tekinti a művészeti és tudományos kutatások folyamatos fejlesztését. A kutató- oktatótestületet a hazai művészeti élet kiválóságai közül építi, a tanári előmenetelhez DLA és Dr habil fokozatszerzést tesz lehetővé.

A kutatóhelyek hálózata, a szakok sajátosságából adódóan kiterjed valamennyi oktatási egységre. Az egyetem része az MKE Könyvtár, Levéltár és Művészeti Gyűjtemény. Lévén országos képzőművészeti nyilvános szakkönyvtár, olvasótermei, művészeti adatbázisai, egyedülálló szakkönyvgyűjteménye, katalógus és folyóirattára a hallgatókon és oktatókon kívül külső érdeklődők is használhatják. A könyvtár kezeli az egyetem több tízezres műtárgyvagyonát. Az egyetem kiemelt kutatóhelye a Somogyi József Művésztelep és Konferencia Központ - Tihany. Az intézmény szellemi arculatát az egyetemes és a magyar művészet régi és új értékeinek szabad kifejezése, vizuális kultúránk ápolása, természeti környezetünk és kulturális örökségünk védelme jellemzi. A Magyar Képzőművészeti Egyetem tudásbázisát elérhetővé teszi a magyar, a regionális és az európai kulturális térben. Az MKE mint nemzeti oktatási és kulturális intézmény fontos szerepet vállal a magyar szellemi életben kiállításai, kiadványai és hallgatói követőrendszere által is. Az MKE kapcsolatokat tart fenn hazai és külföldi társintézményekkel; egyetemekkel, akadémiákkal, kutatóintézetekkel, múzeumokkal, kiállítási intézményekkel, képzőművészeti szervezetekkel. Tanár- és hallgatócseréket, kiállításokat, közös képzési, kutatási programokat szervez, művésztelepeket, szimpóziumokat, konferenciákat rendez.

Az egyetem küldetésének része a kiemelkedő kulturális értéket képviselő Andrássy úti és Bajza utcai műemléképületeinek, egyéb művészeti gyakorlóhelyeinek, műtermeinek, kutatóhelyeinek, köz- és szakműhelyeinek, kiállítótermeinek és előadótermeinek fenntartása. E létesítményekben biztosítja a művészhallgatók tanulmányi munkáját, az eredmény bemutatását.

Mecénásokkal együtt vállalja hallgatói pályázatok szervezését, egyéb támogatókkal tanulmányi és felhasználási szerződések kötését és lebonyolítását. Együttműködik alapítványokkal a kiemelkedő teljesítményű hallgatók elismerésében, támogatásában.”

**ÉPÜLETEK, CÍMEK**

<http://www.mke.hu/about/elerhetoseg.php>

**Magyar Képzőművészeti Egyetem**

Budapest, 1062 Andrássy út 69-71.

Telefon: 666-2500

<http://www.mke.hu/>

**OM azonosító**: FI27524

**Főépület**

<http://www.mke.hu/about/epuletek.php>

A mai Magyar Képzőművészeti Egyetem őse, a Magyar Királyi Országos Mintarajztanoda és Rajztanárképezde 1871-ben jött létre. Épületét a müncheni iskolázottságú Rauscher Alajos építész, a Mintarajztanoda tanára tervezte, az Andrássy út (akkori Sugárút) Izabella utcával határos saroktelkére. Korábbi firenzei és veronai tanulmányútjain szerzett tapasztalatait hasznosította a Mintarajztanoda tervezésekor, az itáliai reneszánsz inspirálta az épületdíszítő motívumok kiválasztásában. Tervei alapján készült az épület belső dekorációja is. A homlokzat általa tervezett sgraffitojában a medalionok portréi (Bramante, Michelangelo, Leonardo da Vinci, stb.) Székely Bertalan művei. Az intézményben 1876-ban kezdődött meg a tanítás, tíz évvel később új szárnnyal bővült az épület.

A szomszédos telekre közadakozásból épült az 1877-ben felavatott Műcsarnok. A neoreneszánsz stílusú sugárúti palota homlokzatát, valamint az épület belső ornamentikáját Láng Adolf tervezte. Az ovális kupolával koronázott lépcsőház és az első emeleti folyosó allegorikus falfestményei a mesteriskola festőtanárának, Lotz Károlynak művei. A lépcsőház lunettáinak változatos beállítású, alacsony ívvel lezárt képmezőibe illeszkedő nőalakjai, különböző művészeti műfajokat szimbolizálnak (Művészettörténet, Iparművészet, Szobrászat, Építészet, Rajz). Az első emeleti folyosó mennyezetén az Összhang, a Szépség, a Valóság és a Képzelet női megszemélyesítői egy-egy nyolcszögletű képmezőben, géniuszok és pajkos puttók kíséretében reneszánsz ornamentális keretben jelennek meg. Az itt látható mennyezeti stukkók – csakúgy, mint az első emeleti díszes termekben - Kéler Napoleon építész munkái. Az épület színes üvegablakait Róth Zsigmond tervezte.

A Mintarajztanoda, - mely 1897-től Mintarajziskola, 1908-tól pedig Országos Magyar Királyi Képzőművészeti Főiskola -, és a vele szomszédos Műcsarnok története összefonódik: az iskola tanárai egyúttal a Műcsarnok kiállító művészei voltak, itt rendezték meg 1897-ben első fővárosi kiállításukat. A Milleneumi ünnepségekhez kapcsolódva 1896-ban kiállítási palota épült a Városligetben, mely a Műcsarnok nevet kapta. Ekkor keresztelték át az Andrássy úti épületet Régi Műcsarnokra. 1921-ben a két szomszédos épületet egybenyitották, s azóta a Régi Műcsarnok épülete a Képzőművészeti Egyetem része, mely magába foglalja - többek között - a Barcsay - kiállítótermet, a Rektori Hivatalt, valamint a Tanulmányi Hivatalt. A Régi Műcsarnok egykori díszes mennyezetű terme, amely a Képzőművészeti Társulat Választmánya számára épült, ma a Magyar Képzőművészeti Egyetem Tanácsterme.

1997-98-ban a Magyar Képzőművészeti Egyetem főépületén folytatott restaurálási munkálatoknak köszönhetően, eredeti szépségét nyerte vissza a múlt században épült homlokzat, a Rektori folyosó, valamint az épület számos belső dekorációja.

**Epreskert**

Budapest, 1063 Kmety Gy u. 26-28.

Telefon.: 3530-366, 3530-293, 3530-344

A városi Epreskert nevét az itt található Eperfás ligettől kapta. Területén a múlt században Festészeti Mesteriskola nyílt Benczúr Gyula vezetésével, amelyet 1887-ben, öt évvel később Lotz Károly festőiskolája, valamint Stróbl Alajos szobrásziskolája követett. Az első épület 1884-ben épült fel Benczúr Gyula műteremházaként, melyet Lotz és Stróbl műtermei követtek.

Ezek az épületek - kisebb-nagyobb átalakításokkal - még mindig állnak, jelenleg is műtermek.

Az epreskerti mesteriskolák és műtermek 1921-től "beolvadtak" az Országos Magyar Királyi Képzőművészeti Főiskolába. A múlt században került az Epreskertbe az egykori Józsefvárosi Kálvária (1744-1749) alépítménye, mely jelenleg a főiskola hallgatóinak munkáit bemutató kiállítóhelység. Évközben egyéni és tematikus csoportos kiállítások helyszíne, a tanév végén pedig diplomamunkák kiállítására biztosít lehetőséget.

Az Epreskert épületeiben a Festő, Szobrász és Látványtervező Tanszékek műtermein kívül, fém -, bronzöntő, kőfaragó, gipsz, valamint üvegműhelyek állnak a hallgatók rendelkezésére.

**Intermédia Tanszék**

Budapest, 1063 Kmety Gy u. 27.

Telefon.: 373-0069; Fax: 373-0070

**Feszty-ház. Doktori Iskola**

Budapest, 1063, Bajza u. 39

Tel.: 354-1642

Fax: 269-3208

**Kollégium**

Budapest, 1087 Stróbl Alajos u. 3/A.

Tel.: 303-1121

Kollégiumigazgató: Bencsik Marianna

A kollégium épülete Budapesten a Népstadion metrómegállótól 8-10 perc sétával megközelíthető.

A hallgatók elhelyezése a Kollégium 5 szintjén 70 kétágyas lakószobában történik.

**Somogyi József Művésztelep**

Tihany, 8237 Major u. 63.

Gondnok: -

A Balaton északi partján, tájvédelmi körzetben található a Nemzeti Kulturális Örökség részeként nyilvántartott Somogyi József Művésztelep. Az egykor bencés szerzetesek lakhelyéül szolgáló terület 1995-tól a Magyar Képzőművészeti Egyetem tulajdona. 1830-ban épült műemléki védettségű épületei - a Lábas-pajta és a Juhhodály - ma kiállításokat fogadnak be.

A Somogyi József Művésztelepet - az 1997/98-as bővítésnek és korszerűsítésnek köszönhetően -, már nemcsak a nyári szakmai gyakorlat alkalmával vehetik igénybe a hallgatók, hanem egész évben látogatható. Az egyetem diákjain és tanárain túl külföldi művésznövendékeknek, művészeknek is helyet kíván biztosítani a Magyar Képzőművészeti Egyetem a Somogyi József Művésztelepen. A természeti, egyszersmind történelmi környezetben található műtermek, kiállítóhelységek, a könyvtár a számítógépes munkaállomások és a sportszoba a hallgatók művésztelepi gyakorlatához, valamint az évközi kulturális és tanulmányi programokhoz biztosítanak korszerű infrastrukturális hátteret, amely a külföldi művészeti akadémiák és intézmények között létrejött partnerkapcsolatok fejlesztését és bővítését is lehetővé teszi. A művésztelepen a látogatók a közel 40 főt (télen 25 főt) befogadó központi és melléképületek két és négyágyas szobáin túl a kilenc főt befogadó "baráttanyát" választhatják. A tihanyi belső tó partján fekvő művésztelep közel 2000 m2-én sportolásra alkalmas szabadtéri terület is igénybe vehető.

**Szervezeti egységek, Osztályok**

<http://www.mke.hu/about/elerhetoseg.php>

**KÖZPONTI ÉPÜLET**

1062 Budapest, Andrássy út 69-71.

Postai címe: 1384 Budapest, Pf. 761.

Tel.: +36 1 666 2500

Fax: +36 1 342 1563

**Rektor**

**Prof. Dr. Erős István**

rektor@mke.hu

**mb. Általános rektorhelyettes**

**Szurcsik József**

szurcsik.jozsef@mke.hu

**mb. Oktatási rektorhelyettes**

Dr. Orosz Csaba DLA

orosz.csaba@mke.hu

**Kancellár**

**Sárik Zoltán**

sarik.zoltan@mke.hu

**Szervezeti egységek, és vezetőik**

**Rektori Hivatal**

mb. rektori hivatalvezető: Koppány Katalin

rektorititkarsag@mke.hu

**Kancellári Hivatal**

Hivatalvezető: Pápai Bea

papai.bea@mke.hu

**Jogi és Humánpolitikai Osztály**

Osztályvezető: Dr. Polgár Antal

polgar.antal@mke.hu

**Gazdaság Osztály**

Osztályvezető: Fazekasné Helenkár Anita

helenkar.anita@mke.hu

**Üzemeltetési Osztály**

Osztályvezető: Kácser István

kacser.istvan@mke.hu

**Tanulmányi Osztály**

mb. Osztályvezető: Pongó Istvánné

pongo.istvanne@mke.hu

**Informatikai Osztály**

Osztályvezető: Hajzer György

support@mke.hu

**Projektiroda**

Irodavezető: Józsa Ferenc

jozsa.ferenc@mke.hu

**Belső ellenőr:** Kulcsár Zsuzsanna

kulcsar.zsuzsanna@mke.hu

**Tanárképző Központ**

Főigazgató: dr. Kántásné dr. Szabó Ivett

kantas.ivett@mke.hu

**Marketing és kommunikációs Iroda**

Irodavezető: Tóth Eszter

toth.eszter@mke.hu

**Innovációs és Tudásközpont**

mb. központ igazgató: Dr. Pupek Emese PhD

pupek.emese@mke.hu

**Könyvtár, Levéltár, és Művészeti Gyűjtemény**

Főigazgató: Antal Istvánné Edina

antalne.edina@mke.hu

**Tanszékvezetők**

<http://www.mke.hu/info/oktatok.php>

Festő Tanszék: Dr. habil Ötvös Zoltán DLA, egyetemi docens

Grafika Tanszék: Szurcsik József, egyetemi docens

Intermédia Tanszék: Dr. habil, Sugár János DLA, egyetemi tanár

Képzőművészet-elmélet Tanszék: Dr. Szoboszlai János PhD, egyetemi docens

Látványtervező Tanszék: Dr. habil. Zeke Edit DLA, egyetemi docens

Restaurátor Tanszék: Szemerey-Kiss Balázs PhD, egyetemi adjunktus

Szobrász Tanszék: Sallai Géza DLA, egyetemi docens

Tanárképző Tanszék: Dr. Nagy Imre DLA, egyetemi docens

Művészeti Anatómia, Rajzi és

 Geometria Tanszék: Dr. habil. Albert Ádám DLA, egyetemi docens

Művészettörténet Tanszék: Dr. habil. Sturcz János PhD, egyetemi tanár

Doktori Iskola: Dr. habil. Szegedy-Maszák Zoltán DLA, egyetemi tanár

Nyelvi lektorátus: Tóth Dániel, nyelvtanár

Az Egyetem oktatóinak életrajza, publikációik, a művésztanárok kiállításai megtekinthető:

<http://www.mke.hu/info/oktatok.php>

**AZ EGYETEM KÉPZÉSEI**

<http://www.mke.hu/info/kepesitesi_kov.php>

Az Egyetem alap-, mesterképzésben, osztatlan mesterképzésben, szakirányú továbbképzésben és doktori képzésben indít évfolyamokat. Ezek a képzések egy kivételével csak szeptemberben indulnak. Keresztféléves képzés a képzőművész-tanár mesterképzés levelező munkarendben végezhető el.

A képzések munkarendje nappali, három képzés levelező munkarendben végezhető.

**Alapképzés** BA

Látványtervezés és Képzőművészet-elmélet képzés.

Alapképzésre érettségi bizonyítvánnyal és sikeres felvételi vizsgával lehet bejutni.

A képzési idő 6 félév és minimum 180 kreditet kell megszerezni. A képzés csak nappali munkarendben indul.

Kötelező kreditek: 171, szabadon választott: 9 kredit.

Képzési és kimeneti követelmény, ajánlott tanterv

Látványtervezés: <http://www.mke.hu/info/kepesitesi_kovalklatv.php>

 <http://www.mke.hu/info/catalog_alk_latvanyterv2017>

Képzőművészet-elmélet: <http://www.mke.hu/info/kepesitesi_kovkepelm.php>

 <http://www.mke.hu/info/catalog_kepelm2017>

**Mesterképzés** MA

Látványtervező művész mesterképzési szak.

Mesterképzésre alapképzésben szerzett diplomával és sikeres felvételi vizsgával lehet bejutni. Elsődlegesen az adott képzésnek megfelelő, vagy megfeleltethető alapképzésben szerzett oklevéllel lehet jelentkezni. Az ettől eltérő oklevéllel rendelkezőknek a felvételi vizsgák előtt előzetes kreditelismerési eljárást kell kezdeményezniük, melynek során megállapítják, hogy az oklevélben megjelölt végzettség elfogadható-e a felvételhez, illetve szükség van-e bizonyos tárgyak, ismeretek pótlására, elsajátítására.

A képzési idő 4 félév és minimum 120 kreditet kell megszerezni. A képzés csak nappali munkarendben indul.

Kötelező kreditek: 114, szabadon választott: 6 kredit.

Képzési és kimeneti követelmény, ajánlott tanterv

Látványtervező művész: <http://www.mke.hu/node/31795>

 <http://www.mke.hu/info/catalog_muv_latvanyterv2017>

Képzőművész-tanár képzés, mesterszak, de mesterfokozatra épülő mesterképzés, ahol a képzési idő 2 félév. A képzés nappali és levelező munkarendben indul. Nappali munkarendben induló képzésre csak az egyetemmel hallgató jogviszonyban állók jelentkezhetnek.

Levelező munkarendű képzésre jelentkezhetnek az egyetemi (mesterszintű) képzőművész oklevéllel, vagy olyan tanári oklevéllel, amely a képzőművészeti képzéssel legalább 240 kredit értékben megfeleltethető. A hiányzó krediteket, pótló kurzusokat a képzéssel párhuzamosan kell elvégezni.

Kötelező kreditek: 60.

Képzési és kimeneti követelmény, ajánlott tanterv

Képzőművész-tanár: <http://www.mke.hu/info/kepesitesi_kovkeptan.php>

 <http://www.mke.hu/info/catalog_tanar2017>

**Osztatlan mesterképzés**

Festőművész, szobrászművész, grafikusművész, restaurátorművész és intermédia-művész képzés.

Érettségi bizonyítvánnyal és sikeres felvételi vizsgával lehet bejutni, de oklevéllel rendelkezők is jelentkezhetnek.

A képzési idő 10 félév, minimum 300 kreditet kell teljesíteni. A képzés nappali munkarendben indul, kivéve a restaurátorművész képzés, mely levelező munkarendben is végezhető, de a specializációk nem azonosak a nappali képzésben végezhető specializációkkal.

Kötelező kreditek: 280, szabadon választott: 20 kredit.

Képzési és kimeneti követelmény, ajánlott tanterv

Festőművész: <http://www.mke.hu/info/kepesitesi_kovfest.php>

 <http://www.mke.hu/info/catalog_festo2017>

Szobrászművész: <http://www.mke.hu/info/kepesitesi_kovszobr.php>

 <http://www.mke.hu/info/catalog_szobrasz2017>

Grafikusművész: <http://www.mke.hu/info/kepesitesi_kovgraf.php>

 <http://www.mke.hu/info/catalog_grafikus2017>

Intermédia-művész: <http://www.mke.hu/info/kepesitesi_kovinter.php>

 <http://www.mke.hu/info/catalog_intermedia2017>

Restautátorművész: <http://www.mke.hu/info/kepesitesi_kovrest.php>

* képzőművészti specializáció: <http://www.mke.hu/info/catalog_restaurator2017>
* iparművészeti specializáció: <http://www.mke.hu/info/catalog_restaurator_levelezo2017>

A képzések kimeneti követelménye egy államilag elismert, középfokú (B2 szintű) komplex („C” típusú) nyelvvizsga-bizonyítvány, vagy ezzel egyenértékű érettségi bizonyítvány vagy oklevél megléte.

Az Egyetem valamennyi tanterve megtalálható a Neptun belépési oldalon is a letölthető dokumentumok között: <https://mke-neptun.mke.hu/hallgato/login.aspx>

A tantárgyi programok részletes leírásai, egymásra épülésük az egyetem honlapján lévő tantervekből letölthetők:

<http://www.mke.hu/info/kepesitesi_kov.php>

A tantervek a kötelező, és szabadon választható tárgyakat tartalmazzák, megadják a tárgy féléveinek számát, a heti vagy levelező képzésnél a féléves óraszámot és a számonkérés formáját: vizsga, gyakorlati jegy.

Egy félévben maximum 36 kredit vehető fel.

A képzés végéig ingyenesen + 10 % kredit vehető fel:

* alapképzésben 198 kredit
* mesterképzésben 132 kredit
* osztatlan mesterképzésben 330 kredit, ezen felül a plusz kreditekért fizetni kell a Hallgatói térítési és juttatási szabályzatban megadott számítás szerint meghatározott költségeket kreditenként.

**TÁJÉKOZTATÓ TANULMÁNYI ÜGYEKBEN**

**Tanulmányi Osztály:**

Telefon: 666-2528, 666-2532

e-mail: tanulm@mke.hu

**Félfogadás:** hétfő 9-12 óra, kedd, csütörtök: 13-15 óra

mb. Osztályvezető: Pongó Istvánné

e-mail: pongo.istvanne@mke.hu

Az osztályvezetői feladatkörén túl: tanulmányi tanácsadás, ösztöndíjak, tantárgyi programok, órarendek, záróvizsgák, diplomavédések összeállítása, megszervezése.

Fogyatékos hallgatók koordinátora.

**Tanulmányi előadók**:

Ollós István Lászlóné

e-mail: ollos@mke.hu

Feladatai: igazolásokkal, diákigazolvánnyal, művészteleppel, kiírt térítési díjakkal kapcsolatos gazdasági ügyek.

Csizmazia Ildikó

e-mail: csizmazia.ildikó@mke.hu

Feladatai: Neptun-rendszerrel, kreditellenőrzéssel, tárgyfelvétellel, vizsgajelentkezéssel kapcsolatos ügyek

Vass Anna

e-mail: vass.anna@mke.hu

Feladatai: igazolásokkal, oklevéllel, félévi tanulmányi teljesítéssel kapcsolatos ügyek.

Őszné Matkó Andrea

e-mail: matko.andrea@mke.hu

Feladatai: igazolásokkal, felvételivel, modellek biztosításával, átsorolásokkal kapcsolatos ügyek intézése.

**Felhívjuk a hallgatók figyelmét, hogy félfogadási időn kívül ügyintézésre lehetőség nincs**!

**Tanszéki ügyintézők**

Az oktatással és a tanszék adminisztrációjával kapcsolatos munkák ellátása mellett feladatuk a hallgatókkal való folyamatos kapcsolattartás, tájékoztatás, tanulmányi tanácsadás, valamint segítségnyújtás a Neptun-rendszerben történő regisztrációnál, tárgyfelvételnél, vizsgafelvételnél, és egyéb problémák megoldásánál.

**Festő Tanszék:** Thurzó Ákos thurzo.akos@mke.hu

**Grafika Tanszék:** Barbócz Erika barbocz.erika@mke.hu

**Intermédia Tanszék:** Thurzó Ákos thurzo.akos@mke.hu

**Képzőművészet-elmélet Tanszék:** Bátori Zsófia batori.zsófia@mke.hu

**Látványtervező Tanszék:** Szilágyiné Ujváry Gabriella ujvary.gabriella@mke.hu

**Restaurátor Tanszék:** Bátori Zsófia batori.zsófia@mke.hu

**Szobrász tanszék:** Szilágyiné Ujváry Gabriella ujvary.gabriella@mke.hu

**Tanárképző Tanszék:** Barbócz Erika barbocz.erika@mke.hu

**Művészeti Anatómia, Rajzi és**

 **Geometria Tanszék:** Bátori Zsófia batori.zsófia@mke.hu

**Művészettörténet Tanszék:** Thurzó Ákos thurzo.akos@mke.hu

**Nyelvi lektorátus:** Barbócz Erika barbocz.erika@mke.hu

**Doktori Iskola: -**

**Hallgatói tájékoztatás:**

<https://mke-neptun.mke.hu/hallgato/login.aspx>

A Tanulmányi Osztály hallgatói tájékoztatása a Neptun-rendszeren keresztül történik, a belépési oldalon a hírek, illetve a letölthető dokumentumok alatt. A sürgős, rövid határidőre szóló változásokról a TO előtti hirdetőtáblán is értesíti a hallgatókat. Az egyéni, névre szóló üzenetet a Neptun-rendszeren belül az üzeneteknél és saját e-mail címre továbbítva kapják meg.

A féléves munkarend letölthető a Neptun belépési oldalról:

<https://mke-neptun.mke.hu/hallgato/login.aspx>

Az aktuális féléves órarend szintén letölthetőn a Neptun belépési oldalról – letölthető dokumentum -, de a felvett tárgyak órarendje megjelenik a Neptunban

<https://mke-neptun.mke.hu/hallgato/login.aspx>

**Diákigazolvány-igénylés**:

Az igénylés folyamatáról e-mailban, és a beiratkozás alkalmával kapnak tájékoztatást.

További tudnivalók: a tanév első félévére matricával érvényesített diákigazolvány március 31-ig, a második félévre érvényesített pedig október 31-ig érvényes. Az érvényesítő matricát a TO-n kaphatják meg, melynek átvételi időpontjáról a Neptun belépési oldalon kapnak üzenetet. Az Egyetem ideiglenes diákigazolvány igazolást csak az új diákigazolvány igénylésének elindítása után adhat ki.

**Befizetési kötelezettség**

Hallgatói Térítési és Juttatási Szabályzat (2020.)

<http://www.mke.hu/sites/default/files/attachment/HTJSZ_2020-642-38.pdf>

Minden befizetést a Neptun rendszeren keresztül kell átutalással teljesíteni.

Az önköltséget a kiírt határidőig kell befizetni.

Amennyiben a költségtérítést más személy, intézmény fizeti, számlaigény bejelentőlap kitölthető a Neptun-Ügyintézés-Kérvények felületen.

Az önköltség-fizetési kötelezettségének – adott szemeszterre vonatkozó – határidőig eleget nem tevő hallgató – amennyiben nem kapott írásban az arra jogosulttól előzetesen fizetési haladékot – az adott félévben addig felvett kurzusaira teljesítés – és így érdemjegy sem – adható, a félév végi vizsgákra nem jelentkezhet, a vizsgákat nem kezdheti meg, következő félévre nem regisztrálhat, illetve záróvizsgáját nem kezdheti meg.

Önköltségfizetési kötelezettség esetén fizetési könnyítésként kizárólag részletfizetés, illetve fizetési halasztás engedélyezhető. A hallgató fizetési könnyítést a Neptun-Ügyintézés-Kérvények felületen legkésőbb a regisztrációs időszakot megelőzően – önköltség-fizetési kötelezettséghez kapcsolódó fizetési könnyítés esetén az őszi szemeszter esetében augusztus 15-ig, a tavaszi szemeszter esetében január 15-ig –, az ezt követően keletkezett fizetési kötelezettség esetén a teljesítési határidő utolsó napjáig előterjesztett, írásbeli kérelme alapján kaphat. A határidő jogvesztő, elmulasztása esetén igazolásnak nincs helye.

Egyéb befizetési kötelezettségeket, pl. késedelmi díj, vizsgaismétlési díj, kollégiumi díj a kiírt befizetési határidőig teljesíteni kell.

**Hallgatói jogok és kötelességek**

<http://www.mke.hu/sites/default/files/attachment/hal_jolg_kot_2020-642-36.pdf>

Az Egyetemen a hallgatók – a hallgatói jogviszonyukból eredően – egyéni és kollektív jogokat gyakorolnak. A hallgatók egyéni jogaikat a jogszabályi rendelkezésekben és a szabályzatokban rögzített módon gyakorolják, a kollektív jogokat a Hallgatói Önkormányzat gyakorolja.

A hallgatói jogviszonyból eredő jogok az Egyetemre történő beiratkozás napjától gyakorolhatók, illetve a kötelezettségek ettől az időponttól kezdve érvényesülnek.

Hallgatói ügyekben az egyetemi szabályzataiban meghatározott személyek, testületek (bizottságok) és szervezeti egységek járnak el.

Az Egyetem szabályzatait, többek között a hallgatókat érintő szabályzatokat is letölthetik a honlapról:

<http://www.mke.hu/about/dokumentumok.php>

**Műteremhasználat**: Szorgalmi időszak alatt a kötelező műtermi gyakorlati foglalkozások hétfőtől péntekig 8 és 12 óra között vannak.

Művésztelep:

A művésztelepi beosztást a Neptun belépési oldalán lehet megtekinteni a második félév végén.

Az I., II., III. évfolyam után kötelező a nyári művésztelep. A IV. évfolyam után a hallgatók diplomatervvel, diplomával kapcsolatos konzultációt teljesítenek.

Diplomamunka - Szakdolgozat:

A hallgatónak a tantervben megjelölt félév elején mestertanáránál kell jelentkezni diplomatervével. A szakdolgozat és a diplomamű a tanárokkal való folyamatos konzultáció mellett készül, melynek teljesítéséhez legalább három-három konzultáción történő aláírás megléte szükséges. A konzultációk teljesítése a diplomavédésre/záróvizsgára bocsátás feltétele, melyet a témavezető a konzultációs lapon aláírásával igazol. Az aláírás megadása a konzultációk szakmai minőségi elfogadását jelenti, ennek hiányában az oktató megtagadhatja az aláírás megadását.

A diploma kiállítás és a diplomavédés időpontjait a tavaszi félévben a honlapon lehet megtekinteni.

Szakdolgozat: tartalmi és formai követelményeit a Neptun-rendszer belépési oldalán tekinthetik meg. A leadási helyét és pontos idejét a II. féléves munkarend tartalmazza.

**EGYETEMI SZOLGÁLTATÁSOK**

**Kollégium**

<http://www.mke.hu/node/37341>

A kollégium épülete Budapesten a Népstadion metrómegállótól 8-10 perc sétával megközelíthető.

A hallgatók elhelyezése a Kollégium 5 szintjén 70 kétágyas lakószobában történik. A 140 férőhely az igényeknek megfelelő arányban teszi lehetővé lányok és fiúk elhelyezését.

Az épületben emeletenként 2 konyha-étkező, TV-társalgó, a földszinten konditerem és mosó-szárító helyiség található.

Az első emeleti internet-szoba, a földszinti tanulószoba és a lakószobákban férőhelyenként biztosított fali internet csatlakozás segíti a hallgatók tanulmányi és szakmai munkáját.

Szociális helyiségek – fürdő, mosdó, WC - emeletenként és nemenként a szabványok szerinti elosztásban és mennyiségben állnak rendelkezésre.

Az épületben lift üzemel.

A kollégium udvara és gondozott kertje a kollégisták számára lehetőséget biztosít a szabadidő kulturált eltöltésére, aktív pihenésre, közösségi programok szervezésére.

A kollégisták folyamatos regisztrálását, biztonságát, valamint az épület és a Kollégium területének vagyonbiztonságát mágneskártyás beléptető rendszer, kiépített biztonsági kamerarendszer, valamint 24 órás személy- és vagyonőri portaszolgálat biztosítja.

A folyosók füstérzékelőkkel vannak felszerelve. A kollégium egész területén (lift, WC, konyha, folyosó, társalgó), és a szobán belüli dohányzás szigorúan tilos! A dohányzásra kijelölt hely a Kollégium udvarán található.

A kollégiumi együttélés részletes szabályait a Kollégiumi Szabályzat 2. sz mellékletét képező Kollégiumi Házirend tartalmazza.

Bekerülés a kollégiumba

A Kollégium alapfeladata az Egyetemre felvételt nyert, az intézménnyel hallgatói jogviszonyban álló hallgatók elhelyezése. A kollégiumba pályázati úton lehet felvételt nyerni, melynek rendjét a Kollégiumi Szabályzat határozza meg.

A Kollégiumi Felvételi Bizottság által lefolytatott felvételi eljárás során – a beadott jelentkezések és mellékletek alapján, ill. a hatályos pontrendszer szerint - elsősorban azon hallgatók elhelyezésére kerül sor, akik szociális okok miatt erre rászorulnak és tanulmányi előmenetelükkel, közösségi munkájukkal, magatartásukkal arra érdemesnek bizonyulnak. A kollégiumi felvétel egy tanévre szól.

A helyhiány miatt felvételt nem nyert pályázók, ill. tanév közben jelentkezők várólistára kerülnek, ahonnan a lista sorrendjében kaphatnak elhelyezést a felszabaduló helyekre.

A kollégium szabályzata és annak melléklete, a házirend letölthető:

<http://www.mke.hu/sites/default/files/attachment/mke_kollegiumi_szabalyzat20201204.pdf>

**Könyvtár, Levéltár és Művészeti Gyűjtemény**

<http://www.mke.hu/konyvtar>

**Nyitvatartás**:

hétfő 9-17.00

kedd: 12.30-17.00

szerda: 12.30-17.00

csütörtök: 9-17.00

péntek.: 8.30-15.30

Jegyzetárusítás

Hétfő 12:30 - 13:30 és szerda 11:00 - 12:00

Vizsgaidőszakban: Hétfőtől csütörtökig: 9:00 - 12:00

A levéltár nyitva tartása és a kutatók fogadása:

A levéltári anyaghoz hozzáférést csak előre bejelentett kérésre tudunk biztosítani.

Levéltár

<http://www.mke.hu/leveltar>

telefon: (36) (1) 666-2518

A könyvtár szabályzatai megtalálhatók:

<http://www.mke.hu/konyvtar/info4.php>

Szolgáltatások

<http://www.mke.hu/konyvtar/konyvtar02.php>

A Magyar Képzőművészeti Egyetem Könyvtárának könyvtárhasználati és kölcsönzési szabályzata.

<http://www.mke.hu/sites/default/files/attachment/konyvtarhasznalati_szab_2013.pdf>

Kölcsönzés

A könyvtárba minden 18. életévét betöltött személy beiratkozhat, de kölcsönözni csak az Egyetem hallgatói, oktatói és dolgozói, valamint a MOME hallgatói és más felsőoktatási intézmények művészettörténet szakos hallgatói tudnak.

Online hosszabbítás

A könyvtár honlapján minden olvasónk megtekintheti a nála lévő (kikölcsönzött) könyvek listáját, a kölcsönzések lejárati dátumait és egyben meg is hosszabbíthatja a kölcsönzéseket.

Részletes információ: <http://www.mke.hu/node/32477/>

Tájékoztatás

Az általános tájékozódást a könyvtár kölcsönző és információs pultjánál dolgozó könyvtáros, valamint a pultnál és a könyvtár termeiben megtalálható információs térkép segíti. Szaktájékoztatást a nagy olvasóteremben a szaktájékoztató pultnál lehet kérni. Ez a szolgáltatás elektronikus úton is igénybe vehető. <http://www.mke.hu/contact>

Könyvtárközi kölcsönzés

A Képzőművészeti Egyetem könyvtára részt vesz a könyvtárközi kölcsönzésben. A hallgatók, oktatók, dolgozók kérésére a könyvtár állományában nem fellelhető dokumentumokat más könyvtárból megkéri, és helyben olvasásra biztosítja az érdeklődőknek. Viszonzásképpen más intézmények számára hozzáférhetővé teszi a saját állományában található, nem különgyűjteménybe tartozó könyveket, amennyiben gyűjteményi értékük nem haladja meg a 10.000,- Ft-ot.

Másolatkészítés

Nem másolhatóak az alábbi dokumentumok: védett és régi dokumentumok, szakdolgozatok, műtárgyak (rajz, régi fénykép stb.) és különösen rossz állapotban lévő dokumentumok.

A fénymásoló önkiszolgáló. Igénybe vehető saját fénymásoló kártyával. Külső olvasók fénymásoló kártyát a kölcsönzői pultban kérhetnek. A fénymásolás ára: A4 lap - 10 Ft, A3 lap - 20 Ft.

A könyvtárban lehetőség van - saját felszereléssel - digitális vagy hagyományos fotózásra is.

A hallgatók saját belépőkártyájukat (mágneskártyájukat) tudják használni fénymásoló, szkennelő és nyomtató kártyaként, a kártyán rendelkezésre álló összeg erejéig. A kártyát a könyvtárban lehet feltölteni.

**TANULMÁNYI ÉS EGYÉB ÖSZTÖNDÍJAK**

Hallgatói térítési és juttatási szabályzat

<http://www.mke.hu/sites/default/files/attachment/HTJSZ_2020-642-38.pdf>

A teljesítmény alapú ösztöndíjak (tanulmányi ösztöndíj, nemzeti felsőoktatási ösztöndíj, közéleti ösztöndíj) és a szociális alapú ösztöndíjak (alaptámogatás, rendszeres szociális ösztöndíj, rendkívüli szociális ösztöndíj,

Bursa Hungarica Felsőoktatási Önkormányzati Ösztöndíj, külföldi hallgatók miniszteri ösztöndíja mellett egyéb ösztöndíjakat is megpályázhatnak a hallgatók.

**Barcsay jutalom**

A Barcsay jutalom díjat évente osztja ki az Egyetem, melyet azon hallgatók nyerhetnek el, akik az év során kitűntek anatómia és térábrázolás tantárgy terén elért kimagasló szakmai munkájukkal, ezzel rendkívüli eredményeket értek el és tevékenységüket is a Barcsay Jenő szellemi hagyatékához méltó elmélyülés jellemzi. A jutalom pályázat útján nyerhető el. A jutalom összege minimum 10.000,- Ft.

### Demonstrátori ösztöndíj

A demonstrátor az Egyetem szervezeti egységeinek oktatói és szakmai tevékenységében közreműködő egyetemi hallgató, akit az adott csoport/osztály és a mestere választ a jó tanulmányi eredményt felmutató hallgatók közül, részére demonstrátori megbízást ad.

A demonstrátori ösztöndíj pályázati rendjéről és forrásáról a Demonstrátori szabályzat rendelkezik.

### Csomor László-díj

### A díjat a Grafika Tanszék Képgrafika specializációja Csomor László, a szitanyomás-oktatás meghatározó egyéniségének emlékére hozta létre. A díjat minden tanévben az a képgrafikus hallgató kaphatja, aki az év végi kiállításon bemutatott műve alapján a művészi szitanyomás területén kiemelkedő eredményeket ért el. A díjat a képgrafikus hallgatók pályázat útján nyerhetik el. A díj összege: 50.000 Ft.

### Miskolci Grafikai Triennáléhoz kapcsolódó különdíj

A díjat a Grafika Tanszék Képgrafika specializációja hozta létre, melyet a háromévente megrendezésre kerülő Miskolci Grafikai Triennálén legeredményesebben szereplő képgrafikus hallgató kaphatja. A díjat a képgrafikus hallgatók pályázat útján nyerhetik el. A díj összege: 50.000 Ft.

### Kiss Józsefné támogatás

A támogatás célja a tehetséges – főleg szegény sorsú – festőművész hallgatók szakmai, tanulmányi programjainak anyagi támogatása. A támogatás pályázat útján nyerhető el. Pályázni az év végi kiállításra készített művekkel lehet.

**Ludwig alapítvány ösztöndíj pályázata**

Az ösztöndíj pályázat útján nyerhető el. A pályázaton részt vehet a Magyar Képzőművészeti Egyetem valamennyi szakának hallgatója, kivéve az elsős és a végzős hallgatók.

Bővebb információ a Neptun belépési oldal a pályázat kiírásakor, várhatóan tárgyév november végén.

**ÁTSOROLÁS**

Az Egyetem tanévenként köteles önköltséges képzésre átsorolni azt a magyar állami ösztöndíjjal támogatott képzésben részt vevő hallgatót, aki az utolsó két olyan félév átlagában, amelyben hallgatói jogviszonya nem szünetelt, illetve nem külföldi képzésben vett részt, nem szerezett meg legalább 18 kreditet, illetve a 3,50-es tanulmányi átlagot, továbbá azt, aki az állami ösztöndíjjal támogatott képzés feltételeinek elfogadásáról szóló nyilatkozatát visszavonja.

**Ösztöndíjjal támogatott félévek**

A beiratkozáskor az állami ösztöndíjas hallgató a beiratkozási lappal aláír egy nyilatkozatot, hogy vállalja az állami ösztöndíjas képzés feltételeit. A tájékoztató letölthető a Neptun belépési oldalról – letölthető dokumentumok, illetve hasznos linkek:

<https://mke-neptun.mke.hu/hallgato/login.aspx>

Állami ösztöndíjas képzésben a felhasználható félévek száma összesen 12.

A képzőművész-tanár képzésen is tanulmányokat folytató hallgatóknak plusz 2 félév. Azoknál a hallgatóknál, akik több szakot, (másik felsőoktatási intézményben is hallgatók) végeznek párhuzamosan, az összes aktív félév levonásra kerül a 12 félévből; amennyiben a 12 félévét elhasználta, akkor az aktuális szakon/szakokon már csak önköltséges képzésben folytathatnak tanulmányokat.

**KÜLFÖLDI ÖSZTÖNDÍJAK, PÁLYÁZATI LEHETŐSÉGEK**

**Nemzetközi és Kiállítási Iroda**

<http://www.mke.hu/kulugy/index.php>

Főépület, földszint/2.

Telefon: (+36-1) 666-2529

Nemzetközi projekt koordinátor / Intézményi Erasmus+ koordinátor (beutazó hallgatók):

**Vadász Eszter**

e-mail: international@mke.hu

Erasmus+ koordinátor (kiutazó hallgatók):

**Kocsis Éva**

e-mail: foreign@mke.hu

**Fogadóóra**:

hétfő, szerda: 13:00-15:00

kedd, csütörtök: 10:00-12:00

péntek: zárva

vagy előzetes bejelentkezés alapján

**Ösztöndíj programok**

<http://www.mke.hu/kulugy/kulugy1.php>

**Erasmus+**

<http://www.mke.hu/node/37813>

Az Erasmus+ program az MKE nemzetközi tevékenységének legfőbb bázisát képezi. Az MKE Erasmus+ mobilitási és külföldi partnerségi programjainak elsődleges célja, hogy a diákok tanulmányaikat személyre szabhassák, megválaszthassák, mikor és hol folytassák azokat, és már hallgató korukban nemzetközi közegben dolgozhassanak. A mobilitás és a nyelvtanulás kölcsönösen erősítik egymást: a nyelvtudás növeli a külföldi tanulmányok iránti érdeklődést; a külföldi tanulmányok javítják a nyelvi készségeket, egyaránt segítik más kultúrák és a saját identitás megértését. A külföldi partnerekkel közösen megvalósuló projektek, kiállítások végső soron a magyar művészetnek a nemzetközi, kortárs képzőművészeti szcénába való minél erőteljesebb beépülését, egyúttal a magyar művészet nemzetközi szerepét erősíti.- Felsőoktatási munkatársak képzési célú mobilitása

A pályázatokról bőven az alábbi linken tájékozódhatnak.

<http://www.mke.hu/node/37813>

**Stipendium Hungaricum**

<http://www.mke.hu/node/37815>

A program célja, hogy megalapozza a hazánkban végzett külföldi hallgatók személyes és szakmai kötődését Magyarországhoz, potenciálisan elősegítve a magyar sajátosságok és érdekek hazájuk elitjének körében történő megismertetését/megértetését, megalapozva ezáltal az adott országban hazánk gazdasági kapcsolatai fejlesztéséhez, piacra jutási törekvései támogatásához szükséges kapcsolati tőkét. A program mindemellett hozzájárul a magyar kultúra, a magyar nyelv népszerűsítéséhez is, mivel a hallgatók egy része egyéves előképzést követően magyar nyelven kezdi meg tanulmányait.

**Campus Mundi**

<http://www.mke.hu/node/37814>

A program célja, hogy a hazai diplomásokat felkészítse a globális verseny kihívásaira. Ennek egyik hatékony eszköze a nemzetközi mobilitási folyamatokba való bekapcsolódás. Ezért a Campus Mundi programban kiemelkedően magas ösztöndíjat kaphatnak azok a hallgatók, akik kiváló tanulmányi eredménnyel rendelkeznek, és nemzetközi tapasztalatszerzés céljából szeretnének külföldön tanulni. Ezek a fiatalok a világ bármely országába utazhatnak részképzésre, szakmai gyakorlatra, illetve rövid tanulmányútra.

A Campus Mundi másik kiemelt célja, hogy a hazai felsőoktatási intézményeket vonzóvá tegye a külföldről érkező hallgatók számára. Az idegen nyelvű, más kultúrából érkező hallgatókkal foglalkozó munkatársakat szakértői műhelyekkel, nemzetközi workshopokkal és szakmai képzésekkel igyekeznek felkészíteni; az intézmények nemzetközi tevékenységeinek fejlesztését tanúsítási eljárásokkal támogatják; emellett hozzásegítik az egyetemeket és főiskolákat, hogy nemzetközi oktatási kiállításokon, szakmai rendezvényeken vegyenek részt, ezzel is ösztönözve a nemzetközi hálózatépítésüket.

**CEEPUS**

<http://www.mke.hu/node/37816>

A CEEPUS csereprogram célja, hogy a felsőoktatás területén együttműködő partner intézmények között lehetővé tegye hallgatói és oktatói mobilitások lebonyolítását, speciális kurzusok, valamint hallgatói kirándulások szervezését, támogassa hosszú távú szakmai együttműködések kialakulását a térségben, ezzel elősegítve Közép-Európa stratégiai szerepének erősödését.

**HALLGATÓI ÖNKORMÁNYZAT (HÖK)**

<http://www.mke.hu/info/hok.php>

A HÖK kizárólagosan látja el az Egyetem minden hallgatójának érdekképviseletét az Egyetemen az Nftv. és az egyetemi szabályzatok rendelkezéseivel összhangban.

A Hallgatói Önkormányzat jogai és kötelezettségei:

- gyakorolja a törvényekben, más jogszabályokban, egyetemi szabályzatokban, továbbá szenátusi határozatokban ráruházott, a hallgatói jogviszonyból származó kollektív döntési, egyetértési, javaslattételi, ellenőrzési és véleményezési jogokat,

- célja a hallgatói szervek működésének, és együttműködésének összehangolása, a hallgatói szervek – és ezeken keresztül a hallgatók – érdekeinek képviselete, és érvényesítése,

- képviseli az Egyetem hallgatóit az Egyetem vezetése és harmadik fél előtt, valamint a HÖOK Közgyűlésén,

- folyamatosan tájékoztatja a hallgatókat a Szenátus döntéseiről és tevékenységéről, az egyetemi oktatókat és vezetőket pedig a hallgatókat foglalkoztató ügyekről.

A HÖK szabályzata megtalálható:

<http://www.mke.hu/sites/default/files/attachment/mke_HOK_alapszabaly20201017.pdf>